b'\n_START_ARTICLE_\nMolecule Man\n_START_PARAGRAPH_\nMolecule Man er en serie skulpturer utf\xc3\xb8rt av amerikaneren Jonathan Borofsky. Skulpturen er oppf\xc3\xb8rt i Berlin og i Council Bluffs, Iowa._NEWLINE_Skulpturen illuderer tre menn som m\xc3\xb8tes. Hullene i skulpturen forestiller molekylene som n\xc3\xa5r de settes sammen, skaper v\xc3\xa5r eksistens.\n_START_SECTION_\nBerlin\n_START_PARAGRAPH_\nSkulpturen i Berlin er 30 meter h\xc3\xb8y, utf\xc3\xb8rt i aluminium og veier ca 45 tonn. Den er oppf\xc3\xb8rt i elven Spree n\xc3\xa6r broen Elsenbr\xc3\xbccke hvor elven utgjorde grensen mellom Vest-Tyskland og DDR. Plasseringen er i n\xc3\xa6rheten av grensepunktet mellom de tre tidligere bydelene Friedrichshain, Kreuzberg og Treptow. Idag m\xc3\xb8tes de to administrative bydelene Friedrichshain-Kreuzberg og Treptow-K\xc3\xb6penick omtrent p\xc3\xa5 samme sted._NEWLINE_Molecule Man ble betalt av Allianz SE som har sine kontorer i Treptowers like ved.'